
CAMERA DEPUTAŢILOR






     SENAT


Prin adresele nr.563/2001 şi nr.L 424/2001 Comisia pentru învăţământ, ştiinţă, tineret şi sport a Camerei Deputaţilor, respectiv Comisia pentru învăţământ şi ştiinţă a Senatului, au fost sesizate de către cele două Birouri Permanente pentru a dezbate şi aviza proiectul Legii bugetului de stat pe anul 2002.


Cele două Comisii reunite în şedinţa comună din 23 octombrie 2001 au hotărât să-l avizeze favorabil, cu următoarele amendamentele:


CAPITOLUL CERCETARE ŞTIINŢIFICĂ



A. AMENDAMENTE ADMISE

Art.21 - va avea următorul cuprins:

(1) Cheltuielile pentru alte acţiuni, care se finanţează din bugetul de stat pe anul 2002, se stabilesc în sumă de 6064,2 miliarde lei din care 1137,8 miliarde lei cheltuieli de personal, 1204,3 miliarde lei cheltuieli materiale şi servicii, 98,0 miliarde lei subvenţii, 2727,6 miliarde lei transferuri, 788,6 miliarde lei cheltuieli de capital şi 107,9 miliarde lei plăţi de dobânzi şi comisioane aferente creditelor externe.

Autor: Comisiile reunite

(2) Cheltuielile pentru alte acţiuni pe capitole de cheltuieli, sunt în sumă de 3603,0 miliarde lei pentru cercetarea ştiinţifică şi 2461,2 miliarde lei pentru alte acţiuni.

Autor: Comisiile reunite

(3) Ministerul Educaţiei şi Cercetării este autorizat, conform art.6 din Ordonanţa Guvernului nr.59/1997 cu privire la finanţarea, în sistem descentralizat, în domeniul ştiinţei, tehnologiei şi inovării, ca, în afara sumelor prevăzute pentru anul 2002 să angajeze pentru anii 2003-2005 sume de până la 1000 miliarde lei anual în vederea finanţării multianuale a programelor de cercetare-dezvoltare şi stimulare a inovării, cuprinse în Planul naţional de cercetare-dezvoltare şi inovare.

Autor: Comisiile reunite

(4) Text nou: Instituţiile publice din subordinea Ministerului Educaţiei şi Cercetării finanţate integral din venituri extrabugetare pot beneficia de alocaţii de la bugetul de stat pentru cheltuieli de capital.
Autor: Comisiile reunite

Observaţie: Majorarea sumelor prevăzute la Capitolul cercetare ştiinţifică este de 564,8 miliarde lei pentru bugetul  Ministerului Educaţiei şi Cercetării la Cap.71.01 (Anexa 3/27) şi de 3 miliarde lei pentru bugetul Academiei Române la Capitolul transferuri (Anexa 3/43). Anexele acestor ordonatori de credite se vor modifica corespunzător.


Motivare: Subfinanţarea cercetării ştiinţifice.


Surse: Fondul de rezervă bugetară la dispoziţia Guvernului şi din Cap.5000, Titlul 60 (Rezerve) din Anexa 3/65 a Ministerului Finanţelor Publice.



B. AMENDAMENTE RESPINSE
Art.20 (2) Cheltuielile pentru alte acţiuni, pe capitole de cheltuieli, sunt în sumă de 4320 miliarde lei pentru cercetarea ştiinţifică şi 2463,7 miliarde lei pentru alte acţiuni. Corespunzător se modifică şi sumele de la alin.(1).


Autor: deputat Doru Dumitru Palade


Motivare: Cheltuielile pentru cercetarea ştiinţifică trebuie majorate până la cel puţin 0,3 - 0,35 % din PIB conform ,,Strategiei Naţionale de Dezvoltare Economică a României pe Termen Mediu,, Snagov, martie 2000.

